open-index/open-wikipedia-markdown huggingface dataset:
विधानसभा चुनाव (भारत)

**विधानसभा चुनाव** भारत के राज्यों में कराए जाने वाले राज्य-स्तरीय चुनाव हैं। इन चुनावों में हर राज्य की जनता अपने राज्य-स्तर के शासन के लिए अपने प्रतिनिधियों का चुनाव करती है जिन्हें विधायक कहा जाता है। आम चुनावों से अलग इन चुनावों में चुने हुए विधायक राज्य-स्तर पर सरकार का गठन करते हैं। इन चुनावों में भाग लेने वाले राजनैतिक दल वह भी हो सकते हैं जो आम चुनावों में भाग लेते हैं और इसके अतिरिक्त विभिन्न राज्यों के अपनी-अपनी क्षेत्रीय दल भी हैं जो राज्य-विशेष में लोकप्रिय होते हैं जैसे तमिल नाडु में अन्ना द्रविड़ मुन्नेत्र कड़गम और पश्चिम बंगाल में तृणमूल कांग्रेस। यह चुनाव प्रति पाँच वर्ष में एक बार कराए जाते हैं। यदि अपना कार्यकाल पूरा करने से पूर्व कोई सरकार विधानसभा में बहुमत खो देती है तो यह चुनाव पाँच वर्ष से पहले भी कराए जा सकते हैं।

इन चुनावों में मतदान करने के लिए जो मापदण्ड हैं वह वहीं हैं जो लोकसभा चुनावों में मतदान करने के लिए हैं जैसे मतदाता का भारतीय नागरिक होना और उसकी आयु १८ वर्ष या ऊपर होन

विधानसभा का चुनाव प्रत्यक्ष मतदान व गुप्त मतदान के आधार पर होता है

## राज्यवार विधानसभा चुनाव
* उत्तराखण्ड
** २००२ उत्तराखण्ड विधानसभा चुनाव
** २००७ उत्तराखण्ड विधानसभा चुनाव
** २०१२ उत्तराखण्ड विधानसभा चुनाव

## वर्षवार विधानसभा चुनाव
* २००८ विधानसभा चुनाव
* २०१३ विधानसभा चुनाव
* २०१५ विधानसभा चुनाव
* २०१६ विधानसभा चुनाव
* २०१७ विधानसभा चुनाव

श्रेणी:भारतीय राजनीति
श्रेणी:विधानसभा चुनाव
श्रेणी:भारत की चुनाव प्रक्रिया
श्रेणी:भारत में चुनाव
उत्तराखण्ड विधानसभा चुनाव, २००२

**उत्तराखण्ड विधानसभा चुनाव, २००२** भारत के उत्तराखण्ड (तब उत्तराँचल) राज्य में हुआ पहला विधानसभा चुनाव था। जब उत्तराखण्ड ९ नवम्बर २००० को भारत के सत्ताइसवें राज्य के रूप में अस्तित्व में आया था तब राज्य में भारतीय जनता पार्टी की अन्तरिम सरकार बनाई गई। २००२ में हुए चुनावों से राज्य में पहली राज्य सरकार का गठन हुआ था जो जनता द्वारा चुनी गई थी। इस चुनाव के लिए राज्य में कुल ६,७५३ मतदान-केन्द्र बनाए गए थे और चुनाव तिथि १४ फ़रवरी २००२ थी।

## परिणाम
इन विधानसभा चुनाव में कुल ९२७ प्रत्याशी मैदान में थे (८५५ पुरुष और ७२ महिलाएँ) जिनमें से कुल ७० प्रत्याशी निर्वाचित हुए (६६ पुरुष और ४ महिलाएँ)। इन चुनावों का परिणाम इस प्रकार रहा:

इस चुनाव में भारतीय राष्ट्रीय काँग्रेस ३६ सीटें जीतकर सबसे बड़े दल के रूप में उभरी और राज्य में पहली सरकार काँग्रेस की बनी।

## विधानसभा में महत्वपूर्ण पदधारक

* **अध्यक्ष** : यशपाल आर्य
* **उपाध्यक्ष** : *रिक्त*
* **नेता सदन**: नारायण दत्त तिवारी
* **नेता विपक्ष** : भगत सिंह कोश्यारी
* **मुख्य सचिव** :

### क्षेत्रवार परिणाम

## वर्षवार रुझान

## सन्दर्भ

श्रेणी:उत्तराखण्ड विधानसभा चुनाव
श्रेणी:उत्तराखण्ड की राजनीति
द्वाराहाट

**द्वाराहाट** (Dwarahat) भारत के उत्तराखण्ड राज्य के अल्मोड़ा ज़िले में स्थित एक नगर है। यह रानीखेत से लगभग 32 किलोमीटर दूर स्थित है।

## मन्दिर
द्वाराहाट में तीन वर्ग के मन्दिर हैं - कचहरी, मनिया तथा रत्नदेव। इसके अतिरिक्त बहुत से मन्दिर प्रतिमाविहीन हैं। द्वाराहाट में मां दूनागिरी, विभांडेश्वर, मृत्युंजय और गूजरदेव का मन्दिर सर्वाधिक महत्त्वपूर्ण है।

## नामकरण
इस नगर को इतिहास में वैराटपट्टन तथा लखनपुर समेत कई नामों से जाना जाता रहा है।

## लोककथाओं में
कुमाऊँ की एक प्रचलित लोककथा के अनुसार सम्पूर्ण उत्तराखण्ड क्षेत्र के भौगोलिक केंद्र में स्थित होने के कारण द्वाराहाट को देवताओं ने इस क्षेत्र की राजधानी के रूप में चुना था, जो सुंदरता और भव्यता में दक्षिण में स्थित कृष्ण की द्वारका के समानांतर हो। जब इस नगर की योजना शुरू हुई, तो निर्णय लिया गया कि यहां रामगंगा और कोसी नदियों का संगम बनाया जाए। देवताओं ने तुरंत गगास नदी से रामगंगा और कोसी को इसकी सूचना देने को कहा, लेकिन गगास, जो हर समय जल्दी में रहती थी, उसने स्वयं ना जाकर एक सेमल के पेड़ को रामगंगा के पास, और एक अन्य दूत को कोसी के पास भेजा, परंतु वे दोनों वहां समय पर ना पहुंच सके। सेमल का पेड़ चलते चलते थक कर एक जगह विश्राम करते हुए सो गया, और जब तक वह जागा, रामगंगा गिवाड़ पहुंच चुकी थी। दूसरा दूत भी दही खाने के चक्कर में समय पर कोसी के पास नहीं पहुंच पाया। इसी कारण द्वाराहाट इतिहास में कभी भी किसी राज्य की राजधानी नहीं बन पाया।

## इतिहास
उत्तराखण्ड में स्थित द्वाराहाट क्षेत्र जो कि ऐतिहासिक दृष्टि से महत्वपूर्ण स्थान रखता है। यहां का नगर व बाजार बहुत पुराना है। अब तक पुराने साहू व सुनारों की दुकानें यहां विद्यमान हैं। यहां पर कत्यूरी व चन्द शासकों द्वारा शासन किया गया था। कत्यूरी शासकों ने गढ़वाल जोशीमठ से चलकर गोमती नदी के किनारे बैजनाथ गांव के पास महादेव के पुत्र स्वामी कार्तिकेय के नाम से कार्तिकेयपुर नामक नगर बसाया जो आधुनिक समय में प्रायः लुप्त हो चुका है। कत्यूरी राज्य के टूटने पर एक पर एक वंश की राजधानी रही। विरदेव के बाद कत्यूरी राज्य छिन्न-भिन्न हो गया और उसकी पांच-छः शाखायें अलग-अलग स्थानों पर राज्य करने लगी। दूसरे कत्यूरी ब्रहमदेव ने काली कुमाऊँ का शासन संभाला। एक शाखा डोटी में शासन करने लगी, तथा एक अस्कोट में स्थापित हुई। एक शाखा बारामण्डल अर्थात् वर्तमान अल्मोड़ा के आस-पास राज्य करने लगी। एक शाखा कत्यूर दानपुर की और पूर्ववत अधिपत्य जमाये रही और एक शाखा द्वाराहाट तथा लखनपुर में शासन करती रही। प्रायः दो सौ वर्षों तक अर्थात बारहवीं शताब्दी से लेकर चैदहवीं शताब्दी तक कत्यूरी वंश की यहीं शाखायें यत्र तत्र फैली हुई थी जिनमें परस्पर कोई विशेष सम्बन्ध नहीं था।

## आवागमन
यहाँ से राष्ट्रीय राजमार्ग 109 निकलता है और इसे देशभर के कई स्थानों से जोड़ता है।

## जनसांख्यिकी

2011 की जनगणना के अनुसार, द्वाराहाट की जनसंख्या 2,749 है, जिसमें से पुरुषों की संख्या 1,378 है जबकि महिलाओं की संख्या 1,371 है। द्वाराहाट नगर की साक्षरता दर 92.82% है, जो राज्य की औसत 78.82% से अधिक है। पुरुषों में साक्षरता लगभग 96.93% है जबकि महिलाओं में साक्षरता दर 88.80% है।

नगर की कुल आबादी में से 95.56% ​​लोग हिंदू धर्म का जबकि 3.02% लोग इस्लाम का अभ्यास करते हैं। इसके अतिरिक्त नगर में अल्प संख्या में ईसाई, जैन और बौद्ध धर्म के अनुयायी भी हैं। हिंदी और संस्कृत नगर की आधिकारिक भाषाऐं हैं जबकि कुमाऊँनी यहां की स्थानीय बोली है। अंग्रेजी का भी प्रयोग होता है।

## इन्हें भी देखें
* अल्मोड़ा ज़िला

## सन्दर्भ

श्रेणी:उत्तराखण्ड के नगर
श्रेणी:अल्मोड़ा जिला
श्रेणी:अल्मोड़ा ज़िले के नगर
योगराज सिंह

**योगराज सिंह** (जन्म 25 मार्च 1958) भारतीय अभिनेता और पूर्व क्रिकेट खिलाड़ी हैं। उन्होंने दायें हाथ के तेज-मध्यम गेंदबाज के रूप में भारत के लिए एक टेस्ट और छह एक दिवसीय अंतर्राष्ट्रीय मैच खेले। उनका पहला और एकमात्र टेस्ट न्यूजीलैंड के खिलाफ वेलिंग्टन में था जो भारतीय टीम 62 रनों से हार गयी थी। योगराज ने केवल पहली पारी में गेंदबाजी की और एक विकेट लिया, जो उनका एकमात्र टेस्ट विकेट रहा। चोट के कारण क्रिकेट जीवन पूर्ण हो गया। इसके बाद उन्होंने पंजाबी और हिंदी सिनेमा में कदम रखा। उनके बेटे युवराज सिंह सन् 2000 से 2019 तक भारतीय क्रिकेट टीम के सदस्य थे। योगराज पंजाब के लुधियाना जिले के दोराहा के ठीक बगल में कनेच गांव के रहने वाले हैं।

## सन्दर्भ

श्रेणी:क्रिकेट खिलाड़ी
श्रेणी:चंडीगढ़ के खिलाड़ी
श्रेणी:पंजाबी फ़िल्म अभिनेता
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:भारतीय टेस्ट क्रिकेट खिलाड़ी
एशिया की संकटापन्न भाषाओं की सूची

संकटापन्न भाषा वह भाषा है जिसपर प्रयोगबाह्य होने का खतरा मँडरा रहा हो। इसका कारण प्रायः यह होता है कि इसके जीवित भाषियों की संख्या बहुत कम रह गयी हो। यदि किसी भाषा के सभी भाषी समाप्त हो चुके हों तो यह विलुप्त भाषा कहलाती है।. 
 
एशिया विश्व का सबसे बड़ा व सबसे सजन महाद्वीप है।

## [[अफ़ग़ानिस्तान]]

## [[कम्बोडिया]]

## कॉकेशस

## [[चीन]]

## [[भारत]]

## [[इंडोनेशिया|इन्डोनेशिया]]
### [[कलीमन्तान]]

### [[मलुकु द्वीप|मलुकु]]

### [[पश्चिमी न्यू गिनी|पापुआ]]

### [[सुमात्रा]]

## [[ईरान|इरान]]

## [[इज़राइल]]

## [[जापान]]

## [[लाओस]]

## [[मलेशिया]]
### [[प्रायद्वीपीय मलेशिया]]

### [[सरावाक]]

## [[नेपाल]]

## [[ओमान]]

## [[फ़िलीपीन्स]]

## [[रूस]] ([[एशिया]])

## [[Sri Lanka]]

## [[ताइवान|Taiwan]]

## [[ताजिकिस्तान]]

## [[थाईलैण्ड|थाईलैंड]]

## [[उज़्बेकिस्तान]]

## [[वियतनाम]]

## [[यमन]]

Endangered
Endangered languages
श्रेणी:विश्व की भाषाएँ
विश्वावा शिम्बौर्स्का

विश्वावा शिम्बौर्स्का एक पोलिश कवि हैं। उन्होंने कला के क्षेत्र मे सन १९९६ मे नोबेल पुरस्कार जीता था। उनका जन्म प्रोवेंट मे हुआ था।

## जीविनी
उनका जन्म २ जुलाई १९२३ को पोलैंड के प्रॉवलेंट मे हुआ था। उनकी पहली पुस्तक सन १९४९ मे प्रकाशित हुई थी।
वो पोलिश वर्कर पार्टी की सदस्य भी रही।

## मृत्यु
उनका निधन १ फ़रवरी स्न २०१२ को ८८ वर्ष के उमर मे हुआ।

## पुरस्कार
* 1954: दा सिटी ऑफ क्राकóडब्ल्यू प्राइज़ फॉर लिटरेचर
* 1963: दा पोलिश मिनिस्ट्री ऑफ कल्चर प्राइज़
* 1991: दा गोती प्राइज़
* 1995: दा हेर्डर प्राइज़
* 1995: ऑनररी डॉक्टर ऑफ थे आदम मिकेविस यूनिवर्सिटी (पॉज़ञाń)
* 1996: दा पोलिश पेन क्लब प्राइज़
* 1996: नोबेल प्राइज़ फॉर लिटरेचर
* 2011: ऑर्डर ऑफ द वाइट ईगल

श्रेणी:पोलैंड के लेखक
श्रेणी:कवि
अम्बिग्राम

**अम्बिग्राम** ऐसे शब्द, कला के रूप या अन्य प्रतीकात्मक प्रतिनिधित्व को कहते हैं, जिसके तत्वों का अर्थ बरकरार रहता हैं जब उसको देखा या उसकी व्याख्या एक अलग दिशा, परिप्रेक्ष्य, या अभिविन्यास से की जाए। अम्बिग्राम का अर्थ वही रह सकता हैं या बदल सकता जब उसको अलग अलग दृष्टिकोण से देखा या उसकी व्याख्या की जाए।

## सन्दर्भ

## बाहरी कड़ियाँ

*डिमोज में अम्बिग्राम (अँग्रेजी में)
श्रेणी: शब्द
एथलेटिक्स (खेल)

**एथलेटिक्स** प्रतिस्पर्धात्मक दौड़ने, कूदने, फेंकने और चलने की प्रतियोगिताओं का एक विशेष संग्रह है। एथलेटिक्स के अंतर्गत समान्य तौर पर ट्रैक और फील्ड, रोड रनिंग, क्रॉस कंट्री रनिंग और रेस वॉकिंग प्रतियोगिताओं को सम्मिलित किया जाता है। प्रतियोगिताओं की सादगी और महंगे उपकरणों की अनुपस्थिति, एथलेटिक्स को सामान्यतः दुनिया की सबसे अधिक खेले जाने वाली खेल प्रतियोगिता बनाता है।

संगठित एथलेटिक्स प्रतियोगिताओं का आयोजन 776 ईसा पूर्व के प्राचीन ओलम्पिक खेलों से होता आ रहा है। निकटतम भविष्य में सबसे आधुनिक प्रतिस्पर्धाओं का आयोजन इंटरनेशनल एसोसिएशन ऑफ एथलेटिक्स फेडरेशन (आइ॰ए॰ए॰एफ॰) के सदस्य क्लबों द्वारा किया जाता है। एथलेटिक्स आधुनिक ग्रीष्मकालीन ओलम्पिक खेलों और अन्य प्रमुख अंतरराष्ट्रीय खेल प्रतियोगिताओं जैसे आइ॰ए॰ए॰एफ॰ विश्व एथलेटिक्स चैंपियनशिप और विश्व इंडोर चैंपियनशिप का अभिन्न अंग है। शारीरिक विकलांगता वाले एथलीट ग्रीष्मकालीन पैरालिम्पिक्स और आई॰पी॰सी॰ विश्व एथलेटिक्स चैंपियनशिप में भाग लेते हैं।

## बाहरी कड़ियाँ

* इंटरनेशनल एसोसिएशन ऑफ एथलेटिक्स फेडरेशन (आइ॰ए॰ए॰एफ॰) वेबसाइट
* यूरोपियन एथलेटिक्स वेबसाइट

श्रेणी:एथलेटिक्स
हेलेना बॉनहैम कार्टर

**हेलेना बॉनहैम कार्टर** (, जन्म २६ मई १९६६) एक अंग्रेज फ़िल्म अभिनेत्री है। उन्होंने अपने अभिनय करियर की शुरुआत के.एम. पेटन्स की टेलिविज़न रूपातरण *अ पैटर्न ऑफ रोज़ेस* से की थी जिसके कारण उन्हें *लेडी जेन* फ़िल्म के लिए मुख्य भूमिका दी गई। वे *अ रूप विथ अ व्यू*, *फाईट क्लब* और *[[हैरी पॉटर]]* फ़िल्म शृंखला में बेलाट्रिक्स लेस्ट्रेंज की भूमिका के लिए जानी जाती है और अपने साथी टीम बर्टन के साथ अन्य फ़िल्मों, जैसे *प्लैनेट ऑफ द एप्स*, *बिग फिश*, *कोर्प्स ब्राइड*, *चार्ली एंड द चोकोलेट फैक्ट्री*, *[[स्विनी टोड्ड: द डीमन बार्बर ऑफ फ्लिट स्ट्रिट]]*, *[[ऐलिस इन वण्डरलैण्ड (२०१० चलचित्र)|ऐलिस इन वण्डरलैण्ड]]* और आगामी फ़िल्म *डार्क शैडोज़*, में भी भूमिकाएं निभाती है।

बॉनहैम को *द विंग्स ऑफ द डव* और *[[द किंग्स स्पीच]]* ले लिए अकादमी पुरस्कारों में नामांकन प्राप्त हुआ है और इसके साथ छः गोल्डेन ग्लोब पुरस्कारों के नामांकन, एक अंतर्राष्ट्रीय एमी पुरस्कार, एक बाफ्टा पुरस्कार और एक स्क्रीन एक्टर्स गिल्ड अवार्ड्स प्रदान किए जा चुके है। २०१२ में इन्हें कमांडर ऑफ द ऑर्डर ऑफ द ब्रिटिश एम्पायर के सम्मान से नवाज़ा गया था।

## बाहरी कड़ियाँ
अल्पतंत्र

300px|right|thumb|IWW का "पूँजीवादी तंत्र का पिरैमिड"(1911 ई) नामक पोस्टर, जिसमें स्वल्पतंत्र का एक अराजक चित्र खींचा गया है।

**स्वल्पतंत्र** या 'ओलिगार्की' (oligarchy) सामाजिक संगठन का वह स्वरूप है जिसमें राजनीतिक शक्ति मुख्य रूप से धनवान अभिजात्य वर्ग के हाथों में होती है। यह धनवान अभिजात्य वर्ग पूरी आबादी का एक छोटा सा हिस्सा होता है और वे अपनी इस राजनीतिक शक्ति का प्रयोग अपने ही वर्ग की हितरक्षा के लिये करते हैं।

## इन्हें भी देखें
* अभिजाततंत्र (Aristocracy)

## बाहरी कड़ियाँ
* Online Text: Leonard Whibley, ''Greek Oligarchies: Their Character and Organisation'' (1869), still the only full-scale treatment of oligarchy in Classical Greece.
* M Hollingsworth and S Lansley, Londongrad, From Russia With Cash, 2009, 4th Estate
* ''Database with contact details of Russian oligarchs''


श्रेणी:सरकार के प्रकार
श्रेणी:राजनीतिक दर्शन
श्रेणी:राजनीतिक भ्रष्टाचार
दाँत

**दाँत** (tooth) मुख की श्लेष्मिक कला के रूपांतरित अंकुर या उभार हैं, जो चूने के लवण से संसिक्त होते हैं। दाँत का काम है पकड़ना, काटना, फाड़ना और चबाना। कुछ जानवरों में ये कुतरने (चूहे), खोदने (शूकर), सँवारने (लीमर) और लड़ने (कुत्ते) के काम में भी आते हैं। दाँत, आहार को काट-पीसकर गले से उतरने योग्य बनाते हैं।

दाँत की दो पंक्तियाँ होती हैं, 
* जम्भिक या मैक्सिलरी (maxillar), ऊपर के जबड़े में, 
* चिबुक या मैंडिब्युलर (mandibular), निचले जबड़े में।

ऊपर का जबड़ा स्थिर रहता है और नीचे का सचल। खोपड़ी से मैंडिबुल को बाँधनेवाली पेशियों की सहायता से यह आगे पीछे तथा ऊपर नीचे चलकर काटने की और चक्राकार गति द्वारा चबाने की, क्रिया करता है। दाँत शरीर की सबसे मजबूत अस्थि है।

## मानव के दाँत
देखिये - **[[मानव दाँत|मानव के दाँत]]**daad m dard

## अन्य प्राणियों के दाँत
अनेक प्राणी दंतविहीन होते हैं, जैसे स्टर्जन (एक प्रकार की मछली), कछुआ (इसमें सिर्फ शल्की जबड़ा होता है) आदि। मछलियों के दाँत पपड़ी के रूपांतर मात्र होते हैं। इन दाँतों में केवल शिखर होते हैं। ये जबड़े के गर्त में बैठे नहीं होते। शार्क मछली में दाँत तीक्ष्ण और त्रिकोण और कई पंक्तियों में होते हैं, सॉ मछली में आरी के दाँते नहीं होते। सरीसृपों में भिन्न प्रकार के दाँत मिलते हैं। विषहीन सर्पों के ऊपर दो दंत पंक्तियाँ और नीचे एक पंक्ति तथा विषधर सर्पों में ऊपर दो विषदंत होते हैं। छिपकली में खूँटियों की पंक्ति के सदृश दाँत मिलते हैं। मगर के दाँत गर्त में स्थित होते हैं। पक्षियों को दाँत नहीं होते।

निम्न श्रेणी के जीवों में सभी दाँत एक जैसे होते हैं (समदन्ती), पर स्तनपायी जीवों में विविध प्रकार के दाँत (एकदादंती), कुछ में दो बार (द्विर्दन्ती) जैसे मनुष्य में, तो कुछ में अनेक बार (बहुशोदन्ती)। चूहों और घोड़ों के भेदक और अग्रचर्वणक के बीच स्थान होता है। हाथी के 'दिखाने के दाँत' वास्तव में उसके छेदक दंत हैं। शूकर और वालरस के बाहर निकले दाँत उनके भेदक दंत होते हैं। नीचे विभिन्न प्राणियों के दंतसूत्र दिए गए हैं।

### कुछ [[दंतुरण|दंतसूत्र]]
right|thumb|300px|मछली के दाँत
right|thumb|300px|सरीसृप के दाँत
#### स्तनधारी वर्ग (Mammalia)

*१. आदमी, बंदर, लीमर 
 छ भ अ च
 २ १ २ ३
 ------------
 २ १ २ ३

*२. चमगादड़ 
 २ १ ३ ३
 ------------
 ३ १ ३ ३

*३. छछूँदर 
 ३ १ ४ ३
 --------------
 ३ १ ४ ३

#### मांसभक्षी गण (Carnivora)

*४. बिल्ली 
 ३ १ ३ १
 -------------
 ३ १ ३ १

*५. कुत्ता, भालू 
 ३ १ ४ २
 ------------
 ३ १ ४ ३

* ६. सील 
 ३ १ ४ १
 --------------
 २ १ ४ १

*७. हायना
: ३ १ ४ १
 -------------
 ३ १ ३ १

*८. वालरस 
 १ १ ३ ०
 ------------
 ० १ ३ ०

#### खुरीय प्राणी (Ungulata)

*९. हिप्पो 
 २ १ ४ ३
 ------------
 २ १ ४ ३

*१०. सुअर 
 ३ १ ४ ३
 ------------
 ३ १ ४ ३

*११. हिरन 
 ० ० या १ ३ ३
 -----------------
 ३ १ ३ ३

* १२। घोड़ा 
 ३ १ ३ ३
 ------------
 ३ १ ३ ३

*१३. राइनोसिरस 
 ० या २ ० ४ ३
 ------------------
 ० या १ ० या १ ४ ३

#### कृंतक प्राणी (Rodents)

*१४. चूहा 
 १ ० ० या २ ३
 ------------------
 १ ० ० या १ ३

*१५. खरगोश 
 २ ० ३ ३
 --------------
 १ ० २ ३

*१६. ह्वेल -- समदंती 
 ६ ०
 -----
 ६ ०

*१७. चींटीखोर -- दंतविहीन या समदंती 

नोटः-
(चूहे के एक ही जबड़े में दन्त पाए जाते है।)

## बाहरी कड़ियाँ

*
श्रेणी:प्राणी शारीरिकी
श्रेणी:बोलने के अंग
वाहाका डे जुएरेज़

thumb|के शहर के केंद्र।
**वाहाका डे जुएरेज़** (स्पेनिश भाषा: Oaxaca de Juárez) मेक्सिको के वाहाका राज्य में स्थित एक क़स्बा है। ओक्साका के राज्य की राजधानी।

## इन्हें भी देखें
* वाहाका
* सान होसे चिनान्तेकीला

## बाहरी कड़ि
* नगर परिषद् के ओक्साका

श्रेणी:मेक्सिको में विश्व धरोहर स्थल
दंतवल्क

300px|right|thumb|दन्तवल्क या टूथ एनामेल 

**दन्तवल्क** या 'दन्त एनामेल' (Tooth enamel) रीढ़धारियों के दाँत के निर्माता मुख्य चार प्रकार के ऊत्तकों में से एक है। दन्तनिर्माता अन्य तीन प्रकार के ऊत्तक हैं - डेंटिन (dentin), सिमेंटम (cementum), तथा दन्त-पल्प (dental pulp)। मानव शरीर में यह इन सबमें सबसे कठोर तथा बहुत अधिक खनिजलवणयुक्त पदार्थ है।
इनेमल का निर्माण कैल्शियम फास्फेट से होता है।

## बाहरी कड़ियाँ
* FAQ Category: Tooth Enamel
*Yeh manushya ke sharir ki sabse kathor tatwa hota hai 

श्रेणी:दाँत
श्रेणी:दंत विज्ञान
श्रेणी:दंत चिकित्सा
दाँत दर्द

[250px|right|thumb|[दंतमज्जाशोथ जो दाँत दर्द का प्रमुख कारण है।]] 

दाँतों में या दांतों के आसपास होने वले दर्द को **दाँत का दर्द** या **दन्तशूल** (toothache) कहते हैं।

## कारण
दांतो में दर्द होने के के कई कारण हो सकते हैं। कभी दांतों में कीड़े लग जाने की वजह से दर्द उठता है तो कभी मसूढ़ों में किसी तकलीफ की वजह से दांत दर्द करने लगते हैं। कभी-कभी दांतो की जड़ें काफी ढीली हो जाती हैं। इस वजह से भी दांतों में असहनीय पीड़ा होती है। ऐसी स्थिति में सही से ब्रश कर पाना काफी मुश्किल होता है और सांसों से बदबू आना भी शुरू हो जाता है। जब हम कुछ खाते हैं तो कुछ हिस्सा दांतों पर ही रह जाता है. जैसे सब्जी का दांतों में फंस जाना आदि. यह चीजें दांतों में सड़न पैदा करती हैं. जिससे दांत धीरे-धीरे कमजोर होते जाते हैं. खाना खाने के बाद हम कुल्ला नहीं करते जिसकी वजह से दांत ठीक से सांफ नहीं हो पाते हैं. पहले हम कुछ भी खाने के बाद कुल्ला कर के मुंह साफ़ कर लिया करते थे। अगर आप दांतों का साफ़ और मजबूत चाहते हैं तो कुछ भी खाने के बाद कुल्ला करना न भूलें।

## सन्दर्भ

## इन्हें भी देखें
* दन्त-क्षय
* दन्तमज्जा शोथ या पल्पिटिस
* अक्ल के दाँत निकलना

## बाहरी कड़ियाँ
* WebMD Dental Health & Toothaches
* Mayo Clinic Toothache First Aid
* Toothache Remedies
* U.S. National Library of Medicine: Toothaches

श्रेणी:दर्द
श्रेणी:दन्त विकार
श्रेणी:चिकित्सीय आपातकाल
लट्टू

**लट्टू** एक प्रकार का खिलौना है जिसमें सूत लपेट कर झटके से खींचने पर वह घूमने या नाचने लगता है।
* इसके बीच में जो कील गड़ी होती है, उसी पर लट्टू चक्कर लगाता है।
* यह लट्टू के आकार की गोल रचना वाला होता है।
* लट्टू लकड़ी का बना होता है।
* लट्टू को अक्सर लड़के हाथों पर रस्सी द्वारा नचाते हैं और फिर फर्श पर फेंकते हैं।

## सन्दर्भ
अब्दुल रहमान ख़ान

**अब्दुल रहमान ख़ाँ** मारवाड़ जंक्शन (राजस्थान) निवासी भारत के उन स्वतन्त्रता सेनानियों में से एक हैं, जिन्होंने स्वतन्त्रता के साथ-साथ जन सेवा का भी व्रत लिया था।
सन् 1944 में बगड़ी गाँव में एक विशाल जन सभा में मारवाड़ लोक परिषद् के नेता जयनारायण व्यास, मीठा लालजी काका भाग ले रहे थे।
जैसे ही व्यास जी ने अपने भाषण में ब्रिटिश साम्राज्यवाद, राजशाही व सामन्तशाही जुल्मों की बातY कही कि रावले ठाकुर ने बन्दूक चलाकर मंच पर हमला बोल दिया।
इस घटना में अब्दुल रहमान ख़ाँ के दिल में स्वतन्त्रता की तड़फ और बढ़ गयी।
सन् 1946 में मारवाड़ जंक्शन कांग्रेस कमेटी की स्थापना व गठन किया गया।
एक झोपड़ी में तिरंगा लगाकर कार्यालय बनाने वाले अध्यक्ष कोई और नहीं अब्दुल रहमान खाँ ही थे।
इन्हें जेल की यात्रा भी करनी पड़ी।

श्रेणी:भारतीय स्वतंत्रता सेनानी
श्रेणी:इस्लामी नेता
श्रेणी:मुस्लिम
द किंग्स स्पीच (पुरस्कार सूची)

यह २०११ में बनी फ़िल्म ***[[द किंग्स स्पीच]]*** को मिले पुरस्कार व नामांकनो की सूची है।

## सन्दर्भ

श्रेणी:2011 की फ़िल्में
डेविड जे फोस्टर

डेविड जॉनसन फोस्टर (27 जून 1857 - 21 मार्च 1912) वरमोंट से अमेरिकी प्रतिनिधि था |

## सन्दर्भ

## बाहरी कड़ियाँ
* अमेरिकी कांग्रेस के जीवनी वृत्तान्त में डेविड जे फोस्टर

श्रेणी:1857 में जन्मे लोग
श्रेणी:वकील
श्रेणी:अमेरिका के लोग
श्रेणी:अमेरिकी राजनीतिज्ञ
श्रेणी:१९१२ में निधन
मुकुटधर पाण्डेय

**मुकुटधर पाण्डेय** (१८९५ - ६ नवम्बर १९८९) हिन्दी कवि थे। वे छायावाद के जनक माने जाते हैं।

## परिचय
उनका जन्म छत्तीसगढ़ राज्य के बिलासपुर जिले के एक छोटे से गाँव बालपुर में ३० सितम्बर सन् १८९५ ई० को हुआ। वे अपने आठ भाईयों में सबसे छोटे थे। इनकी प्रारंभिक शिक्षा गाँव में ही हुई। इनके पिता पं.चिंतामणी पाण्डेय संस्कृत के प्रकाण्ड विद्वान थे और भाइयों में पं० लोचन प्रसाद पाण्डेय जैसे हिन्दी के ख्यात साहित्यकार थे। बाल्‍यकाल में ही पिता की मृत्यु हो जाने पर बालक मुकुटधर पाण्डेय के मन में गहरा प्रभाव पड़ा किन्तु वे अपनी सृजनशीलता से विमुख नहीं हुए। 

उनका निधन ६ नवम्बर १९८९ को हुआ।

## साहित्यिक अवदान
सन् १९०९ में १४ वर्ष की उम्र में उनकी पहली कविता आगरा से प्रकाशित होने वाली पत्रिका 'स्वदेश बांधव' में प्रकाशित हुई एवं सन् १९१९ में उनका पहला कविता संग्रह ‘पूजा के फूल’ प्रकाशित हुआ। देश की सभी प्रमुख पत्रिकाओं में लगातार लिखते हुए मुकुटधर पाण्डेय ने हिन्दी पद्य के साथ-साथ हिन्दी गद्य के विकास में भी अपना अहम योग दिया। पत्र पत्रिकाओं में प्रकाशित अनेक लेखों व कविताओं के साथ ही उनकी पुस्तकाकार रूप में प्रकाशित कृतियाँ इस प्रकार हैं – ‘पूजाफूल (१९१६), शैलबाला (१९१६), लच्छमा (अनूदित उपन्यास, १९१७), परिश्रम (निबंध, १९१७), हृदयदान (१९१८), मामा (१९१८), छायावाद और अन्य निबंध (१९८३), स्मृतिपुंज (१९८३), विश्वबोध (१९८४), छायावाद और श्रेष्ठ निबंध (१९८४), मेघदूत (छत्तीसगढ़ी अनुवाद, १९८४) आदि प्रमुख हैं।

## रचनाएं
पूजाफूल (१९१६),
शैलबाला (१९१६),
लच्छमा (अनूदित उपन्यास, १९१७),
परिश्रम (निबंध, १९१७),
हृदयदान (१९१८), 
मामा (१९१८),
छायावाद और अन्य निबंध (१९८३), 
स्मृतिपुंज (१९८३), 
विश्वबोध (१९८४), 
छायावाद और श्रेष्ठ निबंध (१९८४), 
मेघदूत (छत्तीसगढ़ी अनुवाद, १९८४)
छायावाद के प्रवर्तक

## पुरस्कार
हिन्‍दी के विकास में योगदान के लिये इन्हें विभिन्न अलंकरण एवं सम्मान प्रदान किये गये। भारत सरकार द्वारा इन्हें सन् १९७६ में `पद्म श्री’ से नवाजा गया। पं० रविशंकर विश्‍वविद्यालय द्वारा भी इन्हें मानद डी लिट की उपाधि प्रदान की गई।

## सन्दर्भ

## बाहरी कड़ियाँ
छायावाद के मुकुट : संजीव तिवारी का आलेख

श्रेणी:छत्तीसगढ़ का साहित्य
श्रेणी:छत्तीसगढ़ के हिंदी साहित्यकार
श्रेणी:पद्मश्री प्राप्तकर्ता
श्रेणी:हिन्दी कवि
श्रेणी:हिन्दी  लेखक
श्रेणी:हिन्दी  निबन्धकार
श्रेणी:साहित्यकार
श्रेणी:भारतीय कवि
श्रेणी:1895 में जन्मे लोग
श्रेणी:१९८९ में निधन
श्रेणी:छत्तीसगढ़ के लोग
द पैरेंट ट्रैप (1998 फ़िल्म)

***द पैरेंट ट्रैप*** (1998) परिवार फिल्म पैरेंट ट्रैप (1961 फ़िल्म) की रीमेक है।

## सन्दर्भ

## External links
* 

श्रेणी:1990s comedy films
श्रेणी:1998 की फ़िल्में
श्रेणी:अमेरिकी फ़िल्में
मूल नालिका

[दाँतों] के मूल में स्थित जगह को '''मूल नालिका''' (root canal) कहा जाता है। 

== बाहरी कड़ियाँ ==
* [https://web.archive.org/web/20160404060725/http://www.onlymyhealth.com/%E0%A4%B0%E0%A5%82%E0%A4%9F-%E0%A4%95%E0%A5%88%E0%A4%A8%E0%A4%BE%E0%A4%B2-%E0%A4%89%E0%A4%AA%E0%A4%9A%E0%A4%BE%E0%A4%B0-1298022789 रूट कैनाल उपचार ]
* [https://web.archive.org/web/20120206103150/http://www.webmd.com/oral-health/dental-root-canals Root Canals at WebMD]
* [https://web.archive.org/web/20111122145726/http://www.webmd.com/video/root-canal-alternative Video on Direct Pulp Capping, an alternative to Root Canal therapy]
* [https://web.archive.org/web/20120130151525/http://www.ncbi.nlm.nih.gov/pubmed/12801290 Comparison of antibacterial and toxic effects of various root canal irrigants.]
* [https://web.archive.org/web/20120208214506/http://doesrootcanalhurt.com/ Does a root canal hurt?]

[श्रेणी:दाँत
चिकनी चमेली

***चिकनी चमेली*** २०१२ की फ़िल्म *[[अग्निपथ]]* का एक हिन्दी आइटम गीत है जिसका निर्माण अजय-अतुल की जोड़ी ने किया है। इस गीत को १५ दिसम्बर २०११ को प्रदर्शित किया गया था जिसमे कटरीना कैफ पर मुख्यतः यह चित्रित किया गया है और ऋतिक रोशन व संजय दत्त अन्य कलाकार है। गीत हो फ़िल्म के साथ २६ जनवरी २०१२ को रिलीज़ किया गया था। इस गीत का छायांकन गणेश आचार्य ने किया है और श्रेया घोशाल ने अपनी आवाज़ दी है।

गीत को फ़िल्म की सफलता का एक महत्वपूर्ण अंग माना जाता है।

## निर्माण
यह गीत मराठी फ़िल्म *जत्रा* के गीत "कोम्बडी पळाली" (कोम्बडी पलाली) का हिन्दी संस्करण है। मराठी संगीतकार अजय-अतुल की जोड़ी को मराठी फ़िल्म *नटरंग* से लोकप्रियता हासिल हुई जिसके बाद उन्होंने हिन्दी फ़िल्मों की ओर रुख किया। *विरुद्ध*, *[[सिंघम]]* और *माई फ्रेंड पिंटो* को संगीत देने के बाद राष्ट्रीय पुरस्कार विजेता जोसी ने करन जौहर की *[[अग्निपथ]]* की ओर ध्यान केंद्रित किया।

## समीक्षा
*हिन्दुस्तान टाइम्स* की परमिता उनियाल ने कहा की "जिन्हें यह गीत शिला की जवानी जैसा लग रहा था के आश्चर्य में पड़ जाएंगे". उन्होंने गीत को तेज़ और कटरीना के नृत्य की काफ़ी सराहना की। 

## सन्दर्भ

## बाहरी कड़ियाँ
* चिकनी चमेली की अधिकृत वेबसाईट फेसबुक पर
* 
* 
* 

श्रेणी:गीत
मूल नालिका उपचार

right|thumb|300px|रूट कैनाल प्रक्रिया (बायें से दांये) : अस्वस्थ या जख्मी दाँत, ड्रिल करना, सफाई करना, एण्डोफाइल से भरना, रबर भरकर 'ताज' (क्राउन) लगाना
**मूल नालिका उपचार** या 'रूट कैनाल थेरेपी' (Endodontic therapy) दाँतों के पल्प के उपचार की प्रक्रिया है। इसके द्वारा दाँतों के संक्रमण को हटाया जाता है और भविष्य में संक्रमण न हो इसके लिये उपाय किये जाते हैं। जब यह उपचार प्रचलन में नहीं था तो संक्रमित दाँतों को उखाड़ना ही एकमात्र विकल्प हुआ करता था।

## समीक्षा
रूट कैनाल उपचार दाँत की संक्रमित पल्प के उपचार में किए जाने वाले कदमों की एक श्रृंखला है, जिसका उद्देश्य संक्रमण को खत्म करना और निष्क्रिय दांत को आगे माइक्रोबियल प्रवेश से सुरक्षित रखना होता है। आम तौर पर यह तब किया जाता है जब गुहा सामान्य भराई के लिए बहुत बड़ी होती है। रूट कैनाल और उनसे जुड़ा पल्पल कैमरा दांत के भीतर भौतिक गुहा होते हैं, जो स्वाभाविक रूप से तंत्रिका ऊतक, रक्त वाहिकाओं और अन्य कोशिकाओं से भरे होते हैं। 

कुछ लक्षण रूट कैनाल उपचार की आवश्यकता का संकेत दे सकते हैं:  
* लगातार दांत दर्द: खासकर चबाते समय या दबाने पर।  
* दीर्घकालिक संवेदनशीलता: उच्च या निम्न तापमानों के प्रति।  
* दांतों का रंग परिवर्तन: संक्रमित दांत का काला पड़ जाना।  
* मसूड़ों में सूजन या दर्द: बीमार दांत के चारों ओर।  
* मसूड़ों पर गांठ: संक्रमित दांत के पास।  
* टूटा या चिपका हुआ दांत दर्द: भले ही कोई स्पष्ट क्षति न हो। 

एंडोडॉन्टिक थेरेपी में इन संरचनाओं को हटाना, डीज़इन्फेक्शन, और बाद में छोटे फाइल और इर्रीगेशन सोल्यूशंस के साथ गुहाओं की फॉर्मिंग, सफाई और डीकंटामिनेशन, तथा डीकंटामिनेटेड कैनाल की ऑब्टुरेशन (भराई) शामिल है। साफ और डीकंटामिनेटेड कैनाल की भराई जटिल भराई सामग्री जैसे गुटापर्चा से की जाती है, और आमतौर पर ज़िंक ऑक्साइड और यूजेनॉल आधारित सीमेंट के साथ। कुछ रूट कैनाल प्रक्रियाओं में गुटापर्चा को बांधने के लिए एपॉक्सी रेज़िन का उपयोग किया जाता है। पहले, एक खंडित विधि सार्जेंटी में, एक एंटीसेप्टिक भराई सामग्री का उपयोग किया जाता था जिसमें पारा फॉर्माल्डेहाइड जैसा पदार्थ होता था, जैसे N2। एंडोडॉन्टिक्स में प्राथमिक और द्वितीयक दोनों एंडोडॉन्टिक उपचार शामिल हैं, साथ ही परिरैडिकुलर सर्जरी भी, जो आम तौर पर उन दांतों के लिए की जाती है जिनका संरक्षण अभी भी संभव हो।

## सन्दर्भ

## इन्हें भी देखें
* मूल नालिका (root canal)
* दन्तचिकित्सा
* दाँत दर्द
* दन्त निष्कर्षण

## बाहरी कड़ियाँ

श्रेणी:दंतचिकित्सा
दक्षिण अयनांत

left|90px|thumb|उत्तरी गोलार्द्ध में दक्षिण अयनांत
**दक्षिण अयनांत**, वह समय है जब सूर्य आकाश में अपने दक्षिणतम बिंदु पर होता है (दक्षिणी गोलार्द्ध में सबसे उत्तरी बिंदु) और दोपहर में क्षितिज के ऊपर अपने निम्नतम उन्नयन पर नजर आता है।आमतौर पर दक्षिण अयनांत, उत्तरी गोलार्ध में प्रत्येक वर्ष 21 से 22 दिसम्बर के बीच घटित होता है, तथा दक्षिणी गोलार्ध यह घटना और 20 से 21 जून को घटित होती है।

## इन्हें भी देखें
* उत्तर अयनांत
* उत्तरायण सूर्य
* दक्षिणायन सूर्य

## सन्दर्भ

## बाहरी कड़ियाँ
* वर्ष का सबसे लंबा दिन: सोलस्टिस

श्रेणी:सौर मंडल
श्रेणी:अंतरिक्ष विज्ञान
श्रेणी:ज्योतिष
टी-शर्ट

right|thumb|300px|विकिपीडिया प्रतीक चिह्न वाला टी-शर्ट
right|thumb|300px|टी-शर्ट की रोमन वर्ण टी (T) से तुलना
right|thumb|300px|टी-शर्ट
**टी-शर्ट** (T-shirt) शर्ट की एक विशेष शैली है। यह बिना भतन वाली, प्रायः बिना कालर वाली और प्रायः आधी बाँह की शर्ट होती है।

## बाहरी कड़ियाँ
* टी शर्ट, तिरुपुर से

श्रेणी:वस्त्र
राया

**यह भी देखें 

[[राया (मथुरा, उत्तर प्रदेश)]]**

**राया** (अरबी : रायः) उस्मानी तुर्क (ऑटोमन) साम्राज्य की करदाता प्रजा को कहते थे। इसमें मुस्लिम, ईसाई और यहूदी शामिल थे।

श्रेणी:उस्मानी साम्राज्य
ग्रीस के ओट्टो

**ओट्टो, बवेरिया के राजकुमार**, फिर **ओथन, यूनान के राजा** (, 1 जून 1815 – 26 जुलाई 1867) आधुनिक समय में यूनान के सबसे पहले राजा बनाये गये थे। ओट्टो को यूनान का सम्राट् सन् 1832 में लंदन में आयोजित हुए सम्मेलन में घोषित किया गया, तथा इस प्रकार यूनान महान शक्तियों (यूनाइटेड किंगडम, फ्रांस और रूसी साम्राज्य) के संरक्षण के तहत एक नया स्वतंत्र साम्राज्य बन गया।

## सन्दर्भ

श्रेणी:यूनान के राजा
एल्बेरतो देल रियो

**एल्बेर्तो रोड्रिगेज** (जन्म 25मई,1977) एक मेक्सिकन प्रोफेश्नल रेस्लर है जो वर्तमान समय में ड्ब्लु ड्ब्लु ईसे अनुबन्धित है जिसमे ये **एल्बेरतो देल रियो** के रिंग नेम से ड्ब्लु ड्ब्लु ई रॉब्रान्ड में रेस्लिङ कर रहे हैं। ये **दो बार के ड्ब्लु ड्ब्लु ई चेम्पियन** भी रह चुके हैंऔर इसके साथ इन्होने अब तक का सबसे बड़ा रॉयल रंबल मैच भी जीता है जिसमे इनके अलावा अन्य 39 प्रतिभागीयो ने भी प्रतिस्पर्धा किया। और ये मिस्टर मनी इन द बैन्क 2011 भी है। 
## मिक्सड मार्शल आर्ट्स

## सन्दर्भ
नोह

**नोह** राजस्थान के भरतपुर ज़िले से 6 किलोमीटर दूर भरतपुर-आगरा मार्ग पर स्थित है।
आर.सी. अग्रवाल के निर्देशन में नोह में राज्य सरकार के पुरातत्त्व एवं संग्रहालय विभाग द्वारा उत्खनन करवाया गया।
यहाँ से चित्रित धूसर मृद्भाण्ड संस्कृति के अवशेष मिले हैं।
यहाँ से प्राप्त सामग्री में अलिखित ताँबे ढले सिक्के, मिट्टी की मूर्तियाँ, पत्थर व मिट्टी के मनके, ताँबे की चूड़ियाँ व वलय तथा चक्की व चूल्हे भी मिले हैं।
यहाँ के मृद्भाण्ड काफ़ी चमकीले हैं तथा धातु की तरह खनकते हैं।
इस संस्कृति के लोगों को लोहे का ज्ञान था।
ताँबे की विभिन्न वस्तुएँ भी यहाँ से प्राप्त हुई हैं।
यहाँ से मौर्यकालीन मृण्मूर्तियाँ प्राप्त हुई हैं।
इस काल में यहाँ के निवासी पक्की ईंटों के बने मकानों में रहते थे।
नोह से मौर्य युगीन भवनों एवं नगर व्यवस्था का पर्याप्त ज्ञान होता है।
सफाई व्यवस्था के लिए मौर्यकालीन नगरों के सदृश चक्रकूपों के प्रमाण मिले हैं।
यहाँ से लोहे के कृषि सम्बन्धी उपकरण भी प्राप्त हुए हैं।
नोह का पंचम काल शुंग-कुषाण युग की कला का प्रतिनिधित्व करता है।
इस काल की मृण्मूर्तियों में ख़ाली जगह नहीं रहने दी गयी है बल्कि फल-फूल उकेरकर भर दी गयी है।
यहाँ से प्राप्त मूर्तियों से यहाँ के निवासियों के पहनावे का ज्ञान होता है।
वे सामने दो गाँठों वाली पगड़ी एवं धोती पहनते थे और उनके पैरों के बीच धोती का तिकोना छोर ज़मीन को छूता था।
यहाँ से शुंग युग की अनेक यक्ष-यक्षणियों की मूर्तियाँ प्राप्त हुई हैं।
यहाँ से कुषाण नरेश हुविष्क एवं वासुदेव के सिक्के मिले हैं।

श्रेणी:राजस्थान के शहर
श्रेणी:भारत में पुरातात्विक स्थल
श्रेणी:भारत में ऐतिहासिक स्थल
ब्यावर

**ब्यावर** (Beawar) भारत के राजस्थान राज्य के ब्यावर जिले का एक नगर है और जिला मुख्यालय है। ब्यावर जिले के निर्माण से पहले यह अजमेर ज़िले में स्थित एक नगर था। यह इसी नाम की तहसील का मुख्यालय भी है।  

## उद्योग व व्यवसाय
ब्यावर प्रमुख रेल और सड़क जंक्शन वाला शहर है। यह कृषि-उत्पादों और कपड़ों का एक व्यावसायिक केंद्र है। उद्योगों में कपास की ओटाई, हथकरघा, होज़री निर्माण और काष्ठशिल्प से जुड़े उद्योग शामिल हैं। यहाँ के महाविद्यालय महर्षि दयानंद सरस्वती विश्वविद्यालय से संबद्ध हैं। यहाँ की तिलपट्टी (तिल और शक्कर से बनी पट्टी) की प्रसिद्धी विश्व स्तर पर है।

## आवागमन
यहाँ से राष्ट्रीय राजमार्ग 25, राष्ट्रीय राजमार्ग 58 और राष्ट्रीय राजमार्ग 158 गुज़रते हैं और इसे देशभर से जोड़ते हैं।

## इन्हें भी देखें
* अजमेर ज़िला

## सन्दर्भ

श्रेणी:राजस्थान के शहर
श्रेणी:अजमेर ज़िला
श्रेणी:अजमेर ज़िले के नगर
*
बदनौर

**बदनौर**, राजस्थान के ब्यावर जिले का एक नगर है। यह तहसील मुख्यालय है। 

; बदनौर दुर्ग
किले का नाम यहाँ के परमार शासक 'बदना' के साथ जुड़ा हुआ है। इन्होंने 845 ईस्वी में बदनापुर की स्थापना की थी जो बाद में जाकर बदनोर कहलाया। वही यहाँ से खुदाई में प्राप्त 1439 ई के एक शिलालेख से यह ज्ञात होता है कि इसे 'वर्धनपुर' भी कहा जाता था। हम्मीर रासो में भी बदनोर किले के बारे मे वर्णन मिलता है। किले में स्थित चार भुजा मन्दिर के शिलालेख से ज्ञात होता है कि बदनोर किले का निर्माण 1584 में किया गया था। किले में कई मन्दिर एवं धार्मिक स्थित है जिनमें द्वारकाधीश मन्दिर, मैया सीता मन्दिर, गोपाल मंदिर तथा किले से 2 किलोमीटर दूर स्थित कुशला माता मन्दिर प्रमुखतया हैं.

## सन्दर्भ

श्रेणी:राजस्थान के शहर
द इटालियन जॉब

***द इटालियन जॉब*** () २००३ में बनी अंग्रेज़ी चोरी पर आधारित फ़िल्म है जिसका निर्देशन एफ. गैरी. ग्रे द्वारा किया गया है। फ़िल्म में मार्क वाह्ल्बर्ग, चार्लीज़ थेरॉन, एडवर्ड नॉर्टन, सेथ ग्रीन, जेसन स्तेथम, मोस डेफ, डोनाल्ड सदरलैंड मुख्य भूमिकाओं में है। यह १९६९ में बनी इसी नाम की ब्रिटिश का अमरीकी पुनर्निर्माण है जिसमे चोरों की एक टीम मिलकर अपने उस साथी से सोना चुराने की योजना आंख्ती है जिसने पहले उन्हें धोका दिया था। इस फ़िल्म का हिन्दी रूपांतरण *[[प्लेयर्स]]* २०१२ में रिलीज़ किया गया है।

## पात्र
* मार्क वाह्ल्बर्ग - चार्ली क्रोकर।
* चार्लीज़ थेरॉन - स्टेला ब्रिजर।
* एडवर्ड नॉर्टन - स्टीव।
* सेथ ग्रीन - लाय्ले/"द नैपस्टर"।
* जेसन स्तेथम - हैंडसम रॉब।
* मोस डेफ - लेफ्ट इयर।
* डोनाल्ड सदरलैंड - जॉन ब्रिजर।
* फ्रेंकी जी - व्रेंच।
* ओलेक कृपा - मैश्कोव।

## बाहरी कड़ियाँ

श्रेणी:अंग्रेज़ी फ़िल्में
जेसन स्टेथम

**जेसन स्टेथम** (, जन्म २६ जुलाई १९६७) एक अंग्रेज़ फ़िल्म अभिनेता व जों गाय रिची की जुर्म पर आधारित फ़िल्में, *रिवॉल्वर*, *स्नैच* और *लॉक, स्टॉक एंड स्मोकिंग बैरल्स* में भूमिकाओं के लिए जाने जाते हैं। स्टेथम ने *[[द इटालियन जॉब]]* जैसी कई अमरीकी फ़िल्मों में सह-कलाकार की भूमिका निभाई है व *द ट्रांसपोर्टर*, *डेथ रेस*, *क्रैंक*, *द बैंक जॉब* और *वॉर* शामिल है। स्टेथम *द एक्सपेंडेबल्स* में सिल्वेस्टर स्टेलोन, अर्नोल्ड श्वार्ज़नेगर, ब्रूस विलिस, जेट ली और डॉल्फ लुण्डग्रिन के साथ भी नज़र आए है। वे अक्सर अपने साहसिक दृश्य खुद ही करते हैं। इनकी सब फिल्मे अच्छी है

## सन्दर्भ

## बाहरी कड़ियाँ

श्रेणी:अभिनेता
मेड़ता

**मेड़ता** भारत के राजस्थान राज्य के नागौर ज़िले में स्थित एक नगर है।
अंगूठाकार|मीरा बाई जी स्मारक

## विवरण
मेड़ता नगर राजस्थान राज्य के मध्यवर्ती नगर जोधपुर से 100 मील दूर है। लगभग सन् 1460 में स्थापित यह शहर एक समय में महत्त्वपूर्ण व्यापार का केन्द्र था। मेड़ता प्रसिद्ध कृष्ण भक्त-कवयित्री मीराबाई का जन्म स्थान माना जाता है। यहाँ राजपूत काल का एक दुर्ग है। 1562 ई. में इस दुर्ग को अकबर ने जीता था। नन्दलाल डे के अनुसार इसका प्राचीन भाग मार्तिकावत है। इसके आस-पास के क्षेत्रों में कई युद्ध हुए थे, जिनमें 1790 ई. में जयपुर और जोधपुर राज्यों की सेनाओं पर मराठों की विजय शामिल है। यहाँ पर चारभुजा नाथ, रावदुदा गढ, मीरा महल, मालफोर्ट व कई स्मारक प्रस्तर स्तम्भ स्थित हैं। यहाँ अकबर द्वारा निर्मित एक मस्जिद भी स्थित है।
अंगूठाकार|मीरा बाई जी
अंगूठाकार|श्री चतुर्भुज नाथ

## लोग
मेड़ता तहसील की जनसंख्या 250000 है जिसमे से 95% हिन्दू, 5% मुसलमान धर्मावलम्बी हैं।

## मालकोट
**मालकोट** दुर्ग का निर्माण रावमालदेव ने 1518 ई. के आसपास कराया था।

मेड़ता शहर की दक्षिण दिशा में पौराणिक और ऐतिहासिक कुण्डल सरोवर के किनारे मालकोट दुर्ग स्थित है। यह एक जल दुर्ग है। यहां कई लड़ाईयां लड़ी गई थीं। मुख्य रूप से राठौड़-मराठा युद्ध में चलाए गई तोपों के गोलों के निशान आज भी इस दुर्ग की प्राचीरों और बुर्जों पर स्पष्टता से देखे जा सकते हैं। इस दुर्ग का उपयोग सैन्य छावनी के रूप में किया जाता था। सुरक्षा की दृष्टि से इस दुर्ग के चारों ओर गहरी खाईयों में कुण्डल सरोवर का पानी भरा रहता था। दुर्ग में प्रतिहार काल की एक बावड़ी भी मौजूद है जो शिल्पकला की दृष्टि से महत्वपूर्ण है। यह दुर्ग पुरातत्व विभाग द्वारा संरक्षित है।

## दर्शनीय स्थल एवं स्मारक

*
* मालकोट या मेडता का दुर्ग
* मीराबाई मंदिर
* मीरा स्मारक
* चारभुजानाथ मंदिर
* मीरा महल और विष्णु सरोवर

## इन्हें भी देखें
* मीरा बाई
* नागौर जिला 
* मेड़ता मंडी 

## सन्दर्भ

श्रेणी:राजस्थान के शहर
श्रेणी:नागौर ज़िला
श्रेणी:नागौर ज़िले के नगर
मध्यमिका

**मध्यमिका** राजस्थान, भारत में चित्तौड़ के निकट एक प्राचीन नगरी है।

इस नगरी को अब 'नगरी' के नाम से ही जाना जाता है।
एक पुरात्मा वीर यवन ने इस नगरी को घेर लिया था, जो सम्भवत: यवन राजा मीनेंडर था।
तीसरी शताब्दी ई.पू. में यह नगर बहुत महत्त्वपूर्ण स्थान माना जाता था।
इसके खण्डहरों में मौर्यकालीन भवन के कुछ चिह्न तथा शुंग काल के दो शिलालेख प्राप्त हुए हैं।
इन शिलालेखों में अश्वमेध तथा वाजपेय यज्ञों का उल्लेख है।

श्रेणी:राजस्थान के शहर
पोर्ट सॉयाड स्टेडियम संघर्ष

पोर्ट सॉयाड स्टेडियम संघर्ष १ फारबॅरी २०१२ को अल-मसरे क्लब और अल-असले-सॅ के बीच खेले जेनी वाले फूटबाल मुक़ाबले के दौरान हुआ था|ईस्के दौरान ७९ लोगो के मृतु हुए और अनेको घायल हुए|ईस मुक़ाबले मे अल -मसरे क्लब ने १-३ से जीत हासिल की थी|ईसी दौरान विरोधी टीम के स्मार्थको ने मैदान मे घुसकर हंगामा सुरू कर दिया|

## सन्दर्भ
म्व रबौल क्वीन

300px
**म्व रबौल क्वीन** एक यात्री नौका थी। यह नौका १९८३ में जापान में बनाए गयी थी। 
## घटना
यह यात्री नौका २ फर्बूरी २०१२ को ल्हरे की जोरदार टक्कर के कारण समुंदर में डूब गयी। ईक अनुमान के मुताबिक डूबते वक्त ईस नौका पर तकरीबन ५०० यात्री सवार थे। 
## बचाव
बचाव के दौरान अधिकतर यात्रियो को बचा लिया गया लेकिन १०० यात्री अभी तक नहीं मिल पाए|

## References
मोहम्मद नशीद

**मोहम्मद नशीद** २००८-२०१२ तक मालदीव के राष्ट्रपति रहे। वे मालदीव डेमॉक्रेटिक पार्टी के संस्थापक भी है। उन्होने ७ फ़रवरी २०१२ को ईस्तीफ़ा दे दिया। 

## सन्दर्भ

श्रेणी:मालदीव
श्रेणी:पूर्व राष्ट्राध्यक्ष
श्रेणी:मालदीव के राष्ट्रपति
नजीबाबाद

**नजीबाबाद** (Najibabad) भारत के उत्तर प्रदेश राज्य के बिजनौर ज़िले में स्थित एक नगर है। 511

## भूगोल और यातायात
नजीबाबाद मालन नदी से कुछ दूर पर गढ़वाल की तराई में स्थित है। नजीबाबाद जिला बिजनौर की तहसील भी है, जिसमें कई गाँव सम्मिलित हैं। नजीबबाद में रेल स्टेशन है और तीन राष्ट्रीय राजमार्ग - एनएच ३४, एनएच ५३४ और एनएच ७३४ - यहाँ से गुज़रते हैं।

## इतिहास
नजीबाबाद को मुग़ल सम्राट अहमदशाह के समकालीन नवाब नज़ीबुद्दौला ने 1750 ई. में बसाया था।  नज़ीबुद्दौला एक सफल कूटनीतिज्ञ थे और मुग़ल साम्राज्य की तत्कालीन राजनीति में इनका काफ़ी दख़ल था। इनका मक़बरा नजीबाबाद में स्थित है। सन् 1857 के विद्रोह में नज़ीबुद्दौला के उत्तराधिकारी नवाब दुंदू खाँ ने अंग्रेजों के विरुद्ध बग़ावत की थी, जिसके कारण उनकी रियासत ज़ब्त कर ली गई और उसका एक भाग रामपुर रियासत को दे दिया गया।

## साहित्यकार व संस्कृति
अल्लामा ताजवर नजीबाबादी केवल नजीबाबाद ही में नहीं बल्कि दूर दूर तक पहचान बना चुके थेे। प्रसिद्ध् गजलकार दुश्‍यंत कुमार का गांंव राजपुर नवादा भी नजीबाबाद के समीप है। महेन्द्र अश्क नजीबाबाद के समीपस्‍थ आदर्श नगर में रहते हैं और आज देश के जानेमाने शायरों में शुमार होते हैं। रश्मि अग्रवाल एक बेहतरीन लेखिका के साथ साथ कवि हैं और भारत के राष्‍ट्रपति के हाथों सम्‍मानित हो चुकी हैं। प्रकाशक, संपादक, कहानीकार, रूपककार और हिन्दी में नई विधा फायकू के प्रथम फायकूकार अमन कुमार त्‍यागी। आलोक कुमार त्‍यागी हिंदी  साहित्‍य का उभरता हुआ नाम है। आकाशवाणी नजीबाबाद से उनकी सुरीली आवाज सुनी जा सकती है। 

नजीबाबाद को सन 27 जनवरी 1978 में आकाशवाणी केंद्र की सौगात मिली। उत्तराखंड और यूपी के बार्डर पर नजीबाबाद में स्थापित 200 किलो हटर्ज के आकाशवाणी केंद्र से प्रसारित होने वाले कार्यक्रमों में यूपी, उत्तराखंड, पंजाब, हरियाणा, राजस्थान, हिमाचल प्रदेश आदि राज्यों के श्रोता सुनते है।

## इन्हें भी देखें
* बिजनौर ज़िला

## सन्दर्भ

श्रेणी:बिजनौर ज़िला
श्रेणी:उत्तर प्रदेश के नगर
श्रेणी:बिजनौर ज़िले के नगर
देवबन्द

**देवबंद** (Deoband) भारत के उत्तर प्रदेश राज्य के सहारनपुर ज़िले में स्थित एक नगर है। यह दिल्ली से लगभग 150 किमी दूर है और सहारनपुर और मुज़फ़्फ़रनगर के बीच स्थित है। सहारनपुर से यह 52 किमी और मुज़फ़्फ़रनगर से 24 किमी दूर है।

## इतिहास व धार्मिक महत्व
देवबंद एक प्रागैतिकहासिक नगर है, जिसकी कहानी मानव सभ्यता के अतीत से शुरु होती है। देवबंद में त्रिपुर बाला सुंदरी देवी का मंदिर भी है माँ त्रिपुरा बल सुंदरी देवी मंदिर के द्वार पर लगा शिलालेख अज्ञात काल का कहा जाता है इसको आज तक नहीं पढ़ा जा सका है देवबंद के बारे में यह प्रसिद्ध है कि यहाँ घने जंगल थे और छोटी छोटी झोपड़िया थी देवबंद में राधावल्लभ का ऐतिहासिक मंदिर भी है। 

सन् 1857 के प्रथम भारतीय स्वतंत्रता संग्राम के बाद यहाँ मदरसा दारुल उलूम देवबंद की स्थापना हुई जो प्रसिद्ध है। विभाजन के बाद पंजाबी समुदाय और सिक्ख समुदाय के लोग भी देवबंद में आकर बस गए। पंजाबी समुदाय की तादाद कम है और सिक्खों की तादाद तो बस गिनती की ही है। रेलवे रोड पर एक गुरूद्वारा भी है। 

ईसाईयों की गिनती बहुत थोड़ी है। सभी लोग एक दूसरे के साथ सद्भावना के साथ रहते हैं और एक दूसरे की ख़ुशी और ग़म में शिरकत भी करते हैं।

## इन्हें भी देखें
* सहारनपुर ज़िला

## सन्दर्भ

श्रेणी:सहारनपुर ज़िला
श्रेणी:उत्तर प्रदेश के नगर
श्रेणी:सहारनपुर ज़िले के नगर
*
फेरान्ती प्रभाव

कम लोडित (loaded) लम्बी संचरण लाइन (ट्रांसमिशन लाइन) की प्रापक वोल्टता (receiving end voltage) उसके प्रेषित वोल्टता (sending end voltage) से कुछ अधिक होती है। इसे **फेरान्ती प्रभाव** (Ferranti effect) कहते हैं। इसका सबसे पहला अनुभव फेरान्ती (Sebastian Ziani de Ferranti) को सन् में १८९० में डेप्टफोर्ड (Deptford) जनन संयंत्र को चालू करते समय हुआ था और उनके ही नाम पर इस प्रभाव का नाम रखा गया है। 

## परिचय

फेरान्ती प्रभाव के कारण प्रापक वोल्टता *U*E का मान प्रेषित वोल्टता *U*S से अधिक होता है:

:\frac{U_E}{U_S} = \left(1 + \frac{1}{2}\frac{R + X_L}{X_C} \right)^{-1}

जहाँ

:X_C = \frac{1}{\mathrm{j} \omega C' l}; \quad X_L = {\mathrm{j} \omega L' l}

तथा C' = प्रति किमी लाइन धारिता, L' = प्रति किमी लाइन प्रेरकत्व, &omega = कोणीय आवृत्ति; तथा *l* = लाइन की लम्बाई है। इसमें लाइन का प्रतिरोध नगण्य (*R*=0) मानने पर हमे लगभग वोल्टता वृद्धि प्राप्त होती है-

:\frac{U_E}{U_S} = \left(1 - \frac{L \cdot C \cdot \omega^2}{2} \right)^{-1}

इस सूत्र से स्पष्ट है कि लाइन की लम्बाई जितनी ही अधिक होगी, C और L भी उतने ही अधिक होंगे और वोल्टता-वृद्धि उतनी ही गुना अधिक होगी। फेरान्ती प्रभाव अपेक्षाकृत कम लम्बाई के केबलों में भी देखने को मिलती है क्योंकि उनका प्रति किमी धारिता (कैपेसिटैंस) अधिक होता है।

## सन्दर्भ- Feranti prabhav Capicitance aur inductance ke karan hota h
श्रेणी:विद्युत इंजीनियरी
श्रेणी:विद्युत शक्ति का संप्रेषण
विजय कुमार मलहोत्रा

**विजय कुमार मलहोत्रा** (जन्म: ३ दिसम्बर १९३१ लाहौर -- ३० सितम्बर २०२५) भारत के एक राजनेता तथा शिक्षाविद थे। वे लोक सभा सांसद, खेलकूद प्रशासक व शिक्षा जगत से सम्बद्ध प्रोफेसर थे। लोग उन्हें प्रोफेसर विजय कुमार मलहोत्रा के नाम से भी जानते हैं। उन्होंने दिल्ली सदर व दक्षिणी दिल्ली से क्रमाश: ९वीं व १४वीं लोकसभा का प्रतिनिधित्व किया। कई संसदीय समितियों के सदस्य से लेकर अध्यक्ष रह चुके श्री मलहोत्रा आजकल ग्रेटर कैलाश नई दिल्ली से दिल्ली विधान सभा के सदस्य थे। उनकी गणना भारतीय जनता पार्टी के वरिष्ठ सदस्यों में की जाती है।

## जीवन परिचय
प्रो॰ विजय कुमार मलहोत्रा का जन्म ३ दिसम्बर १९३१ को ब्रिटिश भारत में पंजाब प्रान्त के एतिहासिक शहर लाहौर में हुआ था। १९४७ में भारत-विभाजन के बाद यह शहर पाकिस्तान चला गया। उनके पिता का नाम श्री खजान चन्द और माता का श्रीमती सुशीला देवी था। उनकी शिक्षा दीक्षा डी॰ए॰वी॰ कॉलेज लाहौर, पंजाब विश्वविद्यालय तथा हंसराज कॉलेज दिल्ली से हुई। वे हिन्दी साहित्य से एम॰ए॰ तथा पी॰एच॰डी॰ हैं। उनका विवाह ९ मई १९६० को श्रीमती कृष्णा मलहोत्रा से हुआ। पति-पत्नी के सन्तुलित परिवार में एक बेटा व एक बेटी है।

## राजनीतिक जीवन
मलहोत्रा जी का राजनीतिक जीवन बहुत लम्बा रहा है। सन १९६७ में दिल्ली नगर निगम के महापौर से शुरू हुई उनकी राजनीतिक यात्रा में कई महत्वपूर्ण पडाव आये जिनमें १९७७ की तत्कालीन जनता पार्टी के दिल्ली प्रदेश अध्यक्ष, १९८० से १९८४ तक भारतीय जनता पार्टी के दिल्ली प्रदेश अध्यक्ष तथा भारतीय जनता पार्टी संसदीय दल के उपनेता से लेकर अखिल भारतीय तीरन्दाजी संघ व भारतीय ओलम्पिक संघ के अध्यक्ष पद के प्रमुख दायित्वों का निर्वहन उन्होंने कुशलतापूर्वक किया है।

## दिल्ली विधान सभा में प्रतिपक्ष के नेता
२६ सितम्बर २००८ को भारतीय जनता पार्टी ने मलहोत्रा जी को मुख्यमन्त्री के पद का प्रत्याशी घोषित करते हुए दिल्ली विधान सभा का चुनाव लडा। इस आम चुनाव में मलहोत्रा जी तो ग्रेटर कैलाश नई दिल्ली विधान सभा क्षेत्र से विजयी हुए परन्तु उनकी पार्टी बहुमत नहीं जुटा सकी। उस समय वे लोकसभा के सांसद भी थे। मलहोत्रा जी ने दिल्ली की जनता की सेवा में स्वयं को समर्पित करते हुए सांसद के उच्चतर पद से त्यागपत्र दे दिया और विधान सभा की सीट बरकरार रखी। अब वे दिल्ली विधान सभा मे प्रतिपक्ष के नेता की भूमिका निभा रहे हैं।

## साहित्यिक योगदान
राजनीति और खेल के साथ-साथ मलहोत्रा जी का हिन्दी साहित्य से भी लगाव रहा है। उन्होंने हिन्दी में पी॰एच॰डी॰ तो की ही, साथ ही प्रोफेसर के रूप में अध्यापन-कार्य भी किया। किन्तु इसके अतिरिक्त उन्होंने कई पुस्तकें भी लिखी हैं। उनकी चर्चित पुस्तकें हैं:
# **हिन्दुत्व:** षड्यन्त्रों के घेरे में
# **कमल :** शास्वत सांस्कृतिक प्रतीक 
# **Lotus:** an Eternal Cultural Symbol (अंग्रेजी में)

## सन्दर्भ

## बाहरी कड़ियाँ
* Official biographical sketch in Parliament of India website
* Profile of Vijay Kumar Malhotra on DelhiElections.com
* Official site
* जनसत्ता समाचार पत्र की रिपोर्ट के अनुसार, दिल्ली भाजपा नेता विजय कुमार मल्होत्रा का निधन हो गया। (30 सितंबर 2025)

श्रेणी:1931 में जन्मे लोग
श्रेणी:जीवित लोग
श्रेणी:भारतीय जनता पार्टी के राजनीतिज्ञ
श्रेणी:६वीं लोक सभा के सदस्य
श्रेणी:९वीं लोक सभा के सदस्य
श्रेणी:१३वीं लोक सभा के सदस्य
श्रेणी:१४वीं लोक सभा के सदस्य
श्रेणी:लेखक
WWE चैंपियंस की सूची

{Multiple issues|

}}
{| class=chrome app"
! Style="background:blue;"|
  Zee tv
WWE चैंपियनशिप एक पेशेवर कुश्ती विश्व हैवीवेट चैम्पियनशिप WWE में है। यह कच्चे ब्रांड, Smack Down ब्रांड के विश्व हैवीवेट चैम्पियनशिप के पूरक के विश्व शीर्षक है। यह पहला विश्व खिताब WWE  ने, 1963 में दुनिया  का चौथा कुश्ती महासंघ (WWF) विश्व हैवीवेट चैम्पियनशिप के रूप में पेश किया गया तथा  समाप्त होने के बाद  (NWA) के साथ स्थापना की है।  नेशनल एलायंस कुश्ती (NWA) के साथ अपनी संबद्धता परिवर्णी शब्द को प्रतिबिंबित करने के लिए भी नाम बदल कर शीर्षक के साथ विश्व कुश्ती महासंघ (WWF) रखा गया।

2001 में, यह एकीकृत WCW चैम्पियनशिप में है डब्ल्यूडब्ल्यूएफ buyout विश्व कुश्ती चैम्पियनशिप (WCW) के साथ था और निर्विवाद चैम्पियनशिप बन गया। 2002 में डबल्यू डबल्यू एफ था विश्व कुश्ती मनोरंजन (WWE) का नाम और दो, रॉ और Smack Down, में फ्रेंचाइजी एक ब्रांड एक्सटेंशन में अपने रोस्टर में विभाजित। शीर्षक फिर Smack Down ब्रांड करने के लिए, नामित किया गया, जबकि एक वैकल्पिक विश्व खिताब कच्चे ब्रांड के लिए विश्व हैवीवेट चैम्पियनशिप के रूप में जाना जाता WWE की स्थापना की। WWE निर्विवाद चैम्पियनशिप WWE चैंपियनशिप के बाद से के रूप में ज्ञात किया गया है।

यह चैम्पियनशिप आम तौर पर जिसमें प्रतिभागियों आमतौर पर निष्पादित पटकथा पेशेवर कुश्ती मैच में, चुनाव लड़ा है समाप्त होने के बजाय सीधे प्रतियोगिता में संघर्ष। कुछ राजा जबकि दूसरों के अपने असली नामका उपयोग एक अंगूठी नाम, का उपयोग करके चैंपियंस द्वारा आयोजित की गई। पहली चैंपियन जो 1963 में शृंखला जीती बडी रोजर्स, था। कुल मिलाकर, 43 विभिन्न सरकारी चैंपियंस, जॉन Cena ज्यादातर राजा दस से कम होने के साथ गया है। 

WWE = World Wrestling Entertainment.
अंतोनियो बान्देरस

**जोसे एंटोनियो डॉमिंगज़ बैंडेराज़** (, जन्म १० अगस्त १९६०) जों मुख्यतः **एंटोनियो बैंडेराज़** के नाम से जाने जाते हैं, एक स्पेनी फ़िल्म अभिनेता, फ़िल्म निर्देशक, फ़िल्म निर्माता और गायक है। उन्होंने अपने अभिनय की शुरुआत १९ की उम्र में पेड्रो अल्मोदोवर की फ़िल्मों की शृंखला से की थी और बाद में बड़ी हॉलिवुड फिल्मों में, मुख्यतः १९९० के दशक में बनी *असैसिंस*, *एविटा*, *इंटरव्यू विथ द वेम्पायर*, *फिलिदेल्फिया*, *डेस्पराडो*, *द मास्क ऑफ ज़ोरो*, *[[स्पाई किड्स|स्पाय किड्स]]* और *श्रेक* के भागो व *पूस इन द बूट्स* में भूमिकाएं निभाई।

## बाहरी कड़ियाँ

श्रेणी:अभिनेता
श्रेणी:1960 में जन्मे लोग
श्रेणी:जीवित लोग
मोहम्मद वहीद हसन

**मोहम्मद वहीद हसन**(ޑރ. މުހައްމަދު ވަހީދު ޙަސަން މަނިކު)(जन्म-३ जनवरी १९५३) मालदीव के राष्ट्रपति और मालदीव राष्ट्रीय रक्षा बल के मुख्य कमांडर रह चुके हैं| 

## इन्हें भी देखें
*

## सन्दर्भ

## बाहरी कड़ियाँ
*

श्रेणी:मालदीव के राष्ट्रपति
श्रेणी:पूर्व राष्ट्राध्यक्ष
श्रेणी:आधार
श्रेणी:1953 में जन्मे लोग
श्रेणी:जीवित लोग
अहरौरा

**अहरौरा** (Ahraura) भारत के उत्तर प्रदेश राज्य के मिर्ज़ापुर ज़िले में स्थित एक नगर है।

## विवरण
यहाँ पर अहरौरा बाँध के समीप एक पहाड़ी पर स्थित शिला पर अशोक का लघु शिलालेख उत्कीर्ण है। इसा शिला की खोज 1961 ई. में प्रो॰ गो.रा.शर्मा ने की थी। मिराशी ने इसे सम्पादित किया था। उत्तर प्रदेश से मिलने वाला यह प्रथम लघु शिलालेख था। यहाँ लेख सहसराम व बैराठ लघु शिलालेख से मिलता जुलता है, सिवाय अंतिम पंक्ति के। यह लेख काफ़ी घिसा हुआ एवं अस्पष्ट है।

## इन्हें भी देखें
* मिर्ज़ापुर ज़िला
* अशोक के अभिलेख

## सन्दर्भ

श्रेणी:मिर्ज़ापुर ज़िला
श्रेणी:उत्तर प्रदेश के नगर
श्रेणी:मिर्ज़ापुर ज़िले के नगर
कोसीकलाँ

**कोसीकलाँ** (Kosi Kalan) भारत के उत्तर प्रदेश राज्य के मथुरा ज़िले में स्थित एक नगर है।

## विवरण
मथुरा से 50 कि. मी. उत्तर-पश्चिम में कोसी अथवा कोसीकलाँ स्थित है। यह आगरा-दिल्ली सड़क पर स्थित है। इस स्थान पर श्री नन्द महाराज की कुशस्थली थी, इस कारण इस स्थान का नाम कोसी अथवा कोसीकलाँ हुआ। एक दिन श्री नन्द महाराज जब द्वारका पुरी दर्शन की तैयारी करने लगे तो श्रीकृष्ण ने इसी स्थान पर श्री नन्द-यशोदा को अपने ईश्वरीय शक्ति से समस्त द्वारका पुरी का दर्शन कराया थ। इस गांव में गोमतीकुण्ड, विशाखा कुण्ड, मायाकुण्ड, श्री राधामाधव मन्दिर, श्री राधाकान्त मन्दिर, श्री लक्ष्मीनारायण मन्दिर, श्री राधावल्लभ मन्दिर एंव श्री दाऊजी मन्दिर दर्शनीय हैं। मथुरा ज़िले में कोसी एक महत्त्वपूर्ण मण्डी है। यह एक व्यापारिक मण्डी व व्यापारिक केन्द्र है। कोसी शब्द कुशस्थली का अपभ्रंश है जो कि द्वारिका का दूसरा नाम है। इस बात की पुष्टि कोसी में रत्नाकार कुण्ड, माया कुण्ड, विशाखा कुण्ड और गोमती कुण्ड की स्थिति से होती है। द्वारका में भी इसी नाम के कुण्ड है। कोसी के निकट से ही आगरा नहर प्रवाहित होती है। यह कस्बा पहले निचाई पर स्थित होने के कारण अस्वस्थकर था लेकिन अब इसकी जलवायु पहले जैसी अस्वस्थकर नहीं है।

सन 1906-7 ई. में सिंचाई विभाग ने इस ओर उद्योग किया जिसके परिणाम स्वरूप यहाँ की जलवायु में पर्याप्त सुधार हुआ। इस कस्बे के केन्द्र में एक बड़ी सराय है जिसका विस्तार 9.5 बीघा में है। यह एक ऊँची द्दढ़ दीवाल से घिरी हुई है जिसमें दो बड़े लाल पत्थर के महराब वाले दरवाजे हैं। इस सराये के निर्माता ख्वाजा इतबाने खाँ कहे जाते हैं जो कि सम्राट अकबर के शासन काल में दिल्ली के गवर्नर थे। पत्थर का बना हुआ रत्नाकार कुण्ड भी इसी काल में बनवाया गया था। इस कुण्ड के अतिरिक्त महाकुण्ड, विशाखा कुण्ड और गोमती कुण्ड हैं। गोमती कुण्ड पर चैत्र मास कृष्णपक्ष में फूलडोल का उत्सव होता है जिससे यह स्थान इस कस्बे का अत्यन्त पवित्र स्थल हो गया है। यहाँ पर जैनियों के भी पदमप्रमु नेमनाथ और अरिष्टनेमी के सुप्रसिद्ध मन्दिर हैं। भादों में नेमनाथ मन्दिर में एक उत्सव होता है। आजकल कोसी दिन पर दिन उन्नति कर रहा है।

## इन्हें भी देखें
* मथुरा ज़िला

## सन्दर्भ

श्रेणी:उत्तर प्रदेश के नगर
श्रेणी:मथुरा ज़िला
श्रेणी:मथुरा ज़िले के नगर
रामकिंकर बैज

**रामकिंकर बैज** (बंगला: রামকিঙ্কর বেইজ) (20 मई 1910 – 2 अगस्त 1980) भारत के प्रसिद्ध मूर्तिकार थे। आधुनिक भारतीय मूर्तिकला के अग्रदूतों में उनकी गणना होती थी।

रामकिंकर बैज का जन्म पश्चिम बंगाल के बांकुरा में एक आर्थिक और सामाजिक रूप से विपन्न परिवार में हुआ। अपने दृढ़ संकल्प से वह भारतीय कला के प्रतिष्ठित प्रारंभिक आधुनिक कलाकारों में से एक बने। भारतीय कला में उनके अतुल्य योगदान के लिए वर्ष 1970 में भारत सरकार ने उन्हें पद्म भूषण से सम्मानित किया। रामकिंकर जी की स्मारकीय शिल्पकृतियों ने सार्वजनिक कला में अपना एक अलग प्रतिमान स्थापित किया। 
बैज ने 427cm की (संथाल परिवार) नामक शिल्प का निर्माण किया।  बैज ने सुजाता ,  कन्या  तथा कुत्ता ,  अनाज की ओसाई आदि विशेष प्रसिद्ध चित्र तथा मूर्तियां बनाई है।

 वे प्रधानत:  मूर्तिकार थे। सीमेंट, प्लास्टर तथा पत्थर से उन्होंने अनेक मूर्तियां बनाई है और प्राय प्रफुल्ल, जीवनी शक्ति से भरपूर तथा विकासशील जीवन की विषयों को ही उन्होंने मूर्तिमान किया है।

## बाहरी कड़ियाँ
* रामकिंकर बैज- एक सिंहावलोकन
* Ramkinkar Baij: THE MAN THAT WAS

श्रेणी:१९७० पद्म भूषण
श्रेणी:भारतीय मूर्तिकार
श्रेणी:1906 में जन्मे लोग
श्रेणी:१९८० में निधन
श्रेणी:1910 में जन्मे लोग
जीन-क्लाउडे वैन डैम

**जिन-क्लाउडे वैन डैम** () एक अमरीकी फ़िल्म अभिनेता व बॉक्सर है।

श्रेणी:अभिनेता
बरवासागर

**बरवासागर** (Baruasagar) भारत के उत्तर प्रदेश राज्य के झाँसी ज़िले में स्थित एक नगर है।

## विवरण
बरवासागर एक ऐतिहासिक स्थान है, जो झाँसी से 12 मील दक्षिण-पूर्व की ओर मानिकपुर रेलपथ पर स्थित है। यहाँ एक प्राचीन सरोवर के तट पर तथा उसके आसपास चंदेल राजाओं के समय की अनेक सुन्दर इमारतें हैं। बरवासागर में ओड़छा के राजा उदित सिंह का बनवाया एक दुर्ग भी सरोवर के निकट है। चंदेलनरेशों द्वारा निर्मित एक बहुत ही कलापूर्ण मन्दिर या जरायका मठ भी यहाँ का सुन्दर स्मारक है। मन्दिर की बाह्य भित्तियों पर अनेक प्रकार की मूर्तिकारी तथा अलंकरण प्रदर्शित हैं। वास्तव में चंदेल राजपूतों के काल का यह मंदिर वास्तुकला की दृष्टि से बहुत ही उच्चकोटि का है। मंदिर के अतिरिक्त घुघुजा मठ तथा कई मन्दिरों के अवशेष भी चदेलकालीन वास्तुकला के परिचायक हैं।

## इन्हें भी देखें
* झाँसी ज़िला

## सन्दर्भ

श्रेणी:झाँसी ज़िला
श्रेणी:उत्तर प्रदेश के नगर
श्रेणी:झाँसी ज़िले के नगर